— Гэта праблема ўсіх краін. Вялікая колькасць літаратуры, якую мы ствараем і выдаем, дае доступ да навуковай інфармацыі. Гэтую інфармацыю можна выкарыстоўваць па-рознаму, у тым ліку і для атрымання нажывы, для стварэння асабістай калекцыі, што суправаджаецца наўмысным разбурэннем аб’ектаў археалогіі. Рэчы выхопліваюцца з культурнага пласта і становяцца малаінфарматыўнымі. Гэта істотная праблема для Беларусі, практычна ў кожным горадзе, нават у некаторых буйных вёсках, ёсць такія “чорныя” археолагі.